
Mióta világ a világ, és ember él benne, azóta kutatja a természet 
titkait, használja a Föld változatos növényvilágának ezerféle 
ajándékát táplálékként, öltözékének készítéséhez, házépítéshez, 
de jelenthet számára gyógyírt, mérget — élvezeti forrást, sőt 
varázsszert is. 1 

A füge és az olajfa a Biblia (Ótestamentum) leggyakrabban 
emlegetett növénye. Mindkettő már legalább 7000 év óta fontos 
élelem az ókori népeknél. Az indiai füge szent fa. A legenda 
szerint mintegy két és fél ezer éve ennek árnyékában megpihen- 
ve világosodott meg Buddha, a nagy világvallás megalapítója. 

Az azték indiánok rágóguminak használták a zapotafa meg- 
szilárduló tejnedvét, a csiklét, amely ma is a rágógumi természe- 
tes alapanyaga. A kelet-ázsiai gambokfa törzséből kifolyó 
aranyló tejnedvvel festik régtől fogva buddhista szerzetesek 
ragyogó sárgára a csuhájukat. Az ördögfüge nedve ősi sebfor- 
rasztó, a cukorpálmáé, cukorjuharé emberemlékezet óta fontos 
édességforrás. 

A kolbászfa termésbelével a kígyómarást gyógyítják a benn- 
szülöttek Afrikában. Az ágyúgolyófa termése nem lövedék, 
hanem ősi indián gyógynövény. A szodomaialma gyökereiből 
készítettek a hinduk orvosságot a lepra gyógyítására. A naran- 
jillo a Fidzsi-szigeteken a kannibálok paradicsomsalátája volt 
egykor az emberhúslakomákon. 

A vitamindús, ízletes ázsiai kivi gyümölcs a legjobb úton 
halad a világsiker felé. Nem lehetetlen, hogy a banánhoz, ana- 
nászhoz, narancshoz hasonlóan, hamarosan az egész világ nép- 
szerű gyümölcse lesz, ahogyan a kínai licsi meghódította már 
a magyar piacot is, és egyre többet hallunk a szép golgotavirág 
gyümölcséről, a maracujáról is. 

A sokhasznú növények főleg trópusi, szubtrópusi fajainak 
újabb tarka csokrát gyűjtöttük össze olvasóinknak, folytatva 
ezzel a sorozatban a Kultúrnövények 1—2. és a Fűszernövények 
című köteteinket. 


1. Zapotafa v. csiku vagy szapodilla szilva (Manilkara zapota). 
Közép-amerikai, 10-15 méter magas trópusi fa. Dél-Mexikótól 
Hondurasig őshonos. Ma már az összes trópuson termesztik. 
Szórt állású, egyszerű, ép szélű ovális levelei gyakran üstöksze- 
rűen az ágvégeken tömörülnek. Sárgásfehér, 6 szirmú virágai- 
ból alma nagyságú, illatos, édes, puha húsú, kívül rozsdabarna, 
bőrnemű, belül barnás-, zöldessárga termések fejlődnek. 
A spanyol hódítók a legjobb trópusi gyümölcsként említették. 
A fa megszilárduló tejnedvét (csikle) már az aztékok is rágták, 
ahogy az Orinoco vidékén élő indiánok ma is élnek vele. A mo- 
dern rágógumitermékeknek is ez a természetes alapanyaga. 
A közép-amerikai országok egyik fontos jövedelemforrása a 
vadon termő fák mégcsapolásából származó nyersanyag érté- 
kesítése az USA-ban. Szaponintartalmú, igen ellenálló fája a 
trópusi építkezés fontos anyaga, mivel a termeszek sem támad- 
ják meg, és a korhasztó meleg, párás trópusi klímának is ellen- 
áll. A maják kedvelt építőanyaga volt. Ezért is maradtak fenn 
sok helyen ezerévesnél is idősebb faépületeik. 


2. Nagy zapota vagy színes mamej (Calocarpum mammosum). 
Közép-Amerikában őshonos, de a trópusokon másutt is ter- 
mesztik, ehető, lédús belsejű, tojásdad terméséért, amelyben 
egyetlen nagy, fényes-barna mag van. Lekvárt, szörpöt is készí- 
tenek belőle. 


3. Vajfa (Butyrospermum parkii). A nyugat-afrikai szavanná- 
kon őshonos fa. Gesztenyéhez hasonló, 3-4 cm-es magvaiból 
préselt zöldesfehér színű, kakaóra emlékeztető ízű növényi vaj, 
, $hea-vaj", , bambuszvaj", ,  galam-vaj" néven ismeretes. Afri- 
ka lakói táplálkoznak és világítanak vele. Ott legalább olyan 
fontos, mint a Földközi-tenger vidékén az olívaolaj. Európá- 
ban a szappan- és a kozmetikai iparban használják ; a margarin 
egyik alkotórésze. A kakaóvajat is helyettesíthetik vele. A ma- 
gok 55—7096-a zsír. 


I. tábla 


1. Mangosztán (Garcinia mangostana). Igen kedvelt kelet- 
ázsiai, afrikai gyümölcs a monszun tájakon. Valószínűleg a 
maláj szigetvilágban őshonos. Csak termesztve ismerjük, az 
egyenlítői övben, főként a Távol-Keleten. 10-15 m magas, sűrű 
lombú, nagy levelű (20 x10 cm), váltivarú fa. A csinos női 
virágok délután nyílnak, és rövid életűek. A csésze még a 
kifejlett termésen is látható. Sárga vagy piros-barna bogyóter- 
mései közepes nagyságúak (5 cm), faluk rostos, nem ehető. 
A körben álló magvakat fehér színű, húsos magköpeny veszi 
körül. Ezt az ízletes savanykás gyümölcshúst fogyasztják. Állí- 
tólag Viktória angol királynő kedvence volt. A fa csak 10-15 
éves korában fordul termőre, de ettől kezdve hosszú ideig 
500-1000 gyümölcsöt érlel évente. Frissen fogyasztják, vagy 
jégkrémeket, üdítőitalokat készítenek belőle. Jávában rizzsel 
vagy sziruppal főzve eszik. Rokona a gambokfa (G. hanbury), 
törzséből színes gumigyantát nyernek, amelyből festéket készí- 
tenek. Írnak, festenek vele, és a buddhista szerzetesek aranysár- 
ga csuháját is ezzel színezik. 


2. Mamej (Mammea americana). A mangosztán közeli, ameri- 
kai rokona. A Karib-tenger vidékén mindenütt termesztik. 
10-20 cm átmérőjű, gyakran 1-2 kilós, tojásdad alakú, különle- 
ges kajsziillatú termése igen kedvelt trópusi gyümölcs. A héja 
durva, rozsdabarna, a termés húsa fényes narancssárga. Nyer- 
sen és bornak, likőrnek elkészítve fogyasztják, gyantáját bőrbe- 
tegségek gyógyítására használják, levének főzete lázcsillapító. 


3. Ördögfüge (Clusia sp.). Több mint 200 faja a trópusi, szub- 
trópusi Amerikában él. Fafojtó, felkúszó növények. Sárga, 
gumiszerű tejnedvük ősi sebgyógyító. Megfigyelték, hogy a 
sérült állatok a fának dörgölőznek, hogy a kifolyó nedvtől 
sebeik behegedjenek. A nemzetséget a reneszánsz botanikusról, 
a hazánkban is többször megfordult Clusiusról nevezték el. 

Az annónák (Annona sp.) nemzetségének mintegy 80 faja fő- 
ként Amerika trópusain őshonos, és többségük már az őslakók 
kedvelt gyümölcse volt, amint ezt a perui indián sírokból feltárt 
annónamagok bizonyítják. B- és C-vitamindús, savanykás, ízle- 
tes gyümölcse a húsos falú részterméskék összenövéséből kelet- 
kezett, és a 2 kg-ot is elérheti. A denevérek, mókusok és maj- 
mok is kedvelik. A gyümölcsfák alacsonyak (5—12 m), 2-3 cm-es 
illatos virágokkal, egyszerű fényeszöld levelekkel. 


1. Csirimojó (Annona cherimola). A legízletesebb trópusi gyü- 
mölcsök egyike. 10-15 cm átmérőjű, szürkészöld, szív alakú 
termésében a fényesfekete magokat édes, ízletes, lédús fehér 
gyümölcshús veszi körül. Az Andok középhegységi (800 m) 
régióiból származik. A síkvidéki trópusi klímát rosszul tűri. Ma 
már az összes trópusi hegyvidéken termesztik. 


2. Gyömbéralma vagy cukoralma (Annona sguamosa). A Ka- 
rib-tengeri szigetvilágban honos, főként ott termesztik. Termé- 
se a csirimojóéhoz hasonló, de mivel csak részben nőtt össze, 
résztermésekre szétszedve fogyasztható, és édesebb. 


3. Tüskés annóna vagy szúrszop (Annona muricata). Tojásdad 
vagy vese alakú termése nemritkán 2 kg-os. A részterméskék 
teljesen összenőttek. Nevét a termés tüske alakú, hajlékony, 
húsos függelékeitől kapta. Savanykás húsából főként frissítő 
gyümölcslevek készülnek. Ázsia trópusain is elterjedt. Jáván a 
fiatal termésből levest készítenek. 


4. Ökörszív annóna (Annona reticulata). A többi fajtól elütő 
termése gömbölyű, csaknem teljesen sima felületű és barnáspi- 
ros vagy vöröseszöld. Sárga gyümölcshúsa ikrás, édes. A meleg, 
párás, siksági trópusi klímát is kedveli. Közép-amerikai, de más 
trópusokon is termesztik. Frissen és üdítőitalként fogyasztják. 

III. tábla 


Kivi (Actinidia sp.). A fajok zömmel trópusi, kapaszkodva 
kúszó, kétlaki fás növények. A kívül molyhosan barnás, belül 
puha, zöld kivi zamatos, kellemesen savanykás-édes bogyó, 
amely ásványi sókban gazdag, kalóriában igen szegény. Kíná- 
ban honos, de Ázsiában másutt is régóta termesztik. A század 
eleje óta befutott gyümölcs lett a világon, az Egyesült Államok- 
tól Japánon, Ausztrálián és Új-Zélandon át Európáig. Harminc 
éve Új-Zélandon termelik a legnagyobb mennyiségben, és sok 
új fajtáját állították elő. A kiwi madárról nevezték el, termése 
annak tollatlan, barna szőrös testére emlékeztet. Az új-zélandi- 
ak találóan , jang-tagó-"nak, az egészség bogyójának hívják, 
mert tízszer több C-vitamint tartalmaz, mint a narancs. Kitűnő 
bort és alacsony alkoholszintű kivipezsgőt is gyártanak belőle. 
Hidegtűrőbb fajait a mérsékelt övben, főként a Szovjetunió- 
ban, újabban Európában, így szórványosan hazánkban is ter- 
mesztik. A tara v. mandzsu kivi (A. kolomikta) Japán, Kína, 
Korea északi részén és Kelet-Szibériában, az Amur vidékén 
alkot hatalmas állományokat. Megszárított gyümölcsét Szibé- 
riában , kiszmisz"-nek nevezik. Kenyérbe, tésztába sütik. A 
1. kínaiegres vagy kínai kivi (A. chinensis) kitűnő zamatú, tojás 
nagyságú gyümölcseit gyakrabban termesztik. Nyersen és 
dzsemként fogyasztják. Levelét főzve, gyümölcsét sózva kedve- 
lik a japánok. Az európai piacokon 17 éve jelent meg. Gyü- 
mölcstortákhoz, salátákhoz, könnyű süteményekhez, különle- 
ges gyümölcskrémekhez használják. Előnye, hogy november- 
ben szüretelik, és hűtőházakban még legalább fél évig eltartha- 
tó. Várhatóan 1990-re az északi és déli féltekén közel egyenlő 
lesz a termesztése, s mivel a szüretelés ideje fél évvel eltér, egész 
évben lesz Földünkön friss kivigyümölcs. 


2. Ikákószilva (Chrysobalanus icaco). Amerikai rózsaféle, ki- 
sebb szilva nagyságú (fehér, sárga, piros vagy indigókék) termé- 
sét nyersen és tartósítva fogyasztják ; sokfelé termesztik. 

IV. tábla 


E kát Ka sam a mem amazt 3 Isztllosze sal ZRGÁÜTÉERE öezántötblljkne 


1. Akiszilva (Blighia sapida). Nyugat-Afrikában honos, de már 
az első rabszolga-kereskedőkkel eljutott az Ujvilágba és a nyu- 
gat-indiai-szigetekre. Ma Jamaica egyik legnépszerűbb növé- 
nye. Illatos virágaiból már Afrika őslakói illatszert készítettek. 
Dióízű olajos magköpenye nyersen, főzve és sütve is jóízű. 
Sózott hallal főzve Jamaicában nemzeti eledel. Gondosan kell 
kifejteni, mert a fekete mag és az égőpiros termésfal is mérgező. 


2. Licsi (Litchi chinensis). Kínában őshonos, ott emberemléke- 
zet óta termesztik is, de a trópusi hegyvidékeken is sikerrel 
meghonosított örökzöld fa. Az öt csészelevéllel körülfogott 
négyszirmú sárgás virágokból 3-4 cm-es gömbölyű termések 
fejlődnek. A ringló nagyságú, barnáspiros, kemény, bibircses 
falú érett termésben egyetlen, sötétbarna mag van, amelyet 
áttetsző, fehéres, savanykás-édes húsú magköpeny vesz körül. 
Ezt fogyasztják nyersen, kompótként, aszalva. Licsibor is ké- 
szül belőle. Nálunk vietnami konzervként forgalmazzák. Ke- 
vésbé ismert rokona a longanfa (Euphoria longana), a hátsó- 
indiai szigetek és Malaysia trópusi esőerdeiben honos. Szintén 
magköpenyét fogyasztják. Gyógynövény. Vörös fája értékes. 


3. Hamislicsi vagy rambután (Nephelium lappaceum). Délkelet- 
Azsiában honos. A licsi közeli rokona, de a trópusi sikvidékek 
lakója, ahol a licsi nem terem. Termése is nagyobb (4-8 x 2—5 cm). 
Hosszú (0,5—1,8 cm), puha tüskében végződő szemölcsök borít- 
ják. Innen az indonéz eredetű név (rambut — szőrös). Magköpe- 
nye a Távol-Keleten nagyra becsült csemege nyersen és kom- 
pótként. 409 olajat tartalmazó, kesernyés, altató hatású mag- 
jait pörkölve fogyasztják. Indonéziában az egyik legnépszerűbb 
gyümölcs. Hasonlóan értékes, de még kevésbé ismert kiváló 
gyümölcs a pulasan (N. mutabile). Jelentős mennyiségben csak 
Jáván és Borneo szigetén termesztik. A rambutánnál ízletesebb 
és éretten sötétebb termését rövid, tompa, lágy tüskék borítják. 

V. tábla 


FEEESEEN EEEN Ea yezet eMENSENMEGE JE Ét 


1. Édes füge (Ficus carica). Valószínűleg Szíriából származik, 
de az Ó- és Újvilág meleg mérsékelt és szubtrópusi zónáiban 
emberemlékezet óta termesztik. Az Ótestamentumban az olaj- 
fával és a szőlővel együtt ez a leggyakrabban említett gyümölcs. 
Ásatásokból előkerült leletek bizonyítják, hogy a fügét már 
hétezer éve fogyasztották Elő-Ázsiában és a mediterráneum- 
ban; ott azóta is fontos napi élelem. A fügegyümölcs nem más, 
mint az ellaposodott, elhúsosodott, cukorban gazdag, virágzati 
tengellyel körülzárt virágzat, illetve terméságazat. Ezt az éret- 
ten sárga vagy piros áltermést cukrozva és préselve konzerv- 
ként, szárítva, szirupnak és dzsemnek elkészítve, frissen fo- 
gyasztva, süteménybe rakva, bornak, likőrnek erjesztve és még 
számos módon hasznosítják. Kitűnő ízű, nagy tápértékű és 
gazdag vitamintartalmú gyümölcs. (L. Fák, bokrok 54. o.) 


2. Banyán vagy indiai füge (Ficus bengalensis). A Himalájában 
honos terebélyes, magas fa, Indiában régóta ültetik árnyékadó- 
nak. A talajban rögzülő léggyökereivel hatalmas oszlopcsarno- 
kot képez. Nem ritka a 400 , oszlopos" és kb. 600 m kerületű, 
ezerévesnél is idősebb magányos fa. Egyetlen fa egy egész falut 
árnyékol! A hinduk szent fája, mert a legenda szerint Buddha 
i. e. 500-ban egy ilyen fa alatt , világosodott" meg. (Mások 
szerint az Ficus religiosa volt.) Fája jól megmunkálható. 


3. Gumifa (Ficus elastica). Ez a Délkelet-Ázsia őserdeiben növő 
fa a legismertebb szobanövények egyike. Gumiszerű tejnedve 
a brazíliai kaucsukfa (Hevea brasiliensis) felfedezése előtt fon- 
tos alapanyag volt. (L. Kultúrnövények I., 38. o.) 


4. Lantlevelű fikusz (Ficus lyrata). Nyugat-Afrikában őshonos. 
Nagy, bőrnemű, lantra emlékeztető levelű, alacsony örökzöld. 
Szintén kedvelt díszfa. Mint a gumifát melegebb tájakon par- 
kokba, kertekbe ültetik, nálunk szobanövény. 

VI. tábla 


1. Közönséges fügekaktusz (Opuntia ficus-indica). Mexikó szá- 
raz vidékein honos, és ott ősidők óta fontos haszonnövény. 
Trópusi, szubtrópusi száraz területeken másutt is meghonoso- 
dott indián füge, tuna, nopal néven. Nagy tápértékű, frissítő 
hatású gyümölcse miatt a mexikóiak nagyra értékelik. Nyersen, 
szárítva, lekvárként, kandírozott, cukrozott gyümölcsként, 
vagy frissítőnek, sőt alkoholos italnak elkészítve fogyasztják. 
A gyümölcsből nagy mennyiséget exportálnak az Egyesült Al- 
lamokba. Lapos, húsos szártagjait főzelékként, levesbe főzve 
vagy sütve, töltve, tojással eszik, sőt tésztába és kenyérbe is 
teszik. Chilipaprikával, hagymával, paradicsommal, sajttal ösz- 
szerakva, fűszerezve sütik. Savanykás belét mézzel zselésűrűre 
főzik, ez a , tunasajt". Az anilin feltalálásáig róla gyűjtötték a 
bíbortetűt, amelyből a vörös festékanyagot kivonták, és drága 
selymeket festettek vele. (L. Kaktuszok, pozsgások 10. o.) 


2. Mandarin (Citrus reticulata). Délkelet-Ázsiából származó, 
apró levelű, tüskés cserje. A legkisebb gyümölcsű citrusfaj. 
Pogácsa alakú, édes, illatos bogyótermését könnyű lehámozni, 
mert vékony, laza héja elkülönül a gyümölcs húsától. Számos 
fajtáját termesztik a trópusi, szubtrópusi tájakon. Frissen fo- 
gyasztják, vagy konzervet, likőrt készítenek belőle. Illóolaját 
számos módon hasznosítják. (L. Gyümölcsök 58. o.) 


3. Keserű narancs (Citrus aurantium). Délkelet-Ázsiában ősho- 
nos, onnan hozták az arabok mint gyógynövényt a XI. század- 
ban. Illatos, de savanyú, keserű ízű, ezért nyersen nem fogyaszt- 
juk, hanem gyümölcsecet, üdítőital, lekvár készül belőle, és 
több ismert italkülönlegesség (Triple sec, Curacao, Cointreau 
Danziger, Goldwasser) alkotórésze. Mint gyümölcsecetet hú- 


sok pácolására és saláták ízesítésére használják. Illóolaja parfü- . 


mök, kozmetikumok, gyógyszerek alapanyaga. Egyik európai 
változata, a 3/a bergamia adja a bergamottolajat. 


16 


VII. tábla 


Se ás tleettetmeöneztál tát mama 


1. Édes balzsamszilva (Spondias cytherea). Ambarella, arany- 
szilva, zsidószilva, tahitiszilva néven is említik. Oceániában 
őshonos, de a trópusokon mindenütt termesztik. Fürtben álló 
apró, fehér virágaiból tojás nagyságú, kezdetben zöld, majd 
narancsszínűre érő csonthéjas termések fejlődnek. A gyantás 
illatú, vastag, lédús, savanykás terméshús frissen fogyasztva 
vagy zselének, mártásnak, szirupnak, édességnek elkészítve 
igen kedvelt a trópusokon. 


2. Savanyú disznószilva (Ximenia caffra). A trópusi szavanná- 
kon élő gyökérparazita. Ágtövises hajtásain szilva nagyságú, 
éretten piros, ehető termések fejlődnek. Kesernyés-savanykás 
íze miatt neveztük el magyarul savanyú disznószilvának. 


3. Tengeriszőlő vagy sóskaszőlő (Coccoloba uvifera). Trópusi 
Amerika tengerpartjain honos, nagy levelű, alacsony, örökzöld 
fa. Sótűrő, és az erős tengeri szeleket is jól elviseli, ezért a 
trópusi tengerpartokon mindenütt meghonosodott. Nevét szó- 
lőre emlékeztető, savanykás, éretten pirosas, 1 cm-es bogyóter- 
méseitől kapta, amelyek hatalmas fürtökben állnak és ehetőek. 
Gyümölcszselét és italt is készítenek belőle. Oriáslevelű 
(40 x 50 cm) példányait a mérsékelt övben üvegházi és szobai 
dísznövényként termesztik. 

VIII. tábla 


Golgotavirág-félék (Passiflora sp.) Fás vagy lágy szárú kúszó- 
növények. A nemzetség 400 faja, néhány kivétellel, Amerika 
trópusain honos. A legtöbb faj termése ehető. Díszes virágai és 
zamatos. termései miatt elterjedten termesztett dísz- és haszon- 
:-növények. Több fajt hívnak maracujának, illetve a gránátalmá- 
hoz hasonló gyümölcse miatt grenadillának. A tojásdad, sok- 
. magvú termés savanykás ízű, kellemes aromájú, illatos húsából 
frissítő italokat, fagylaltot, édességeket készítenek. Teaillatosí- 
tó is. Jezsuiták találtak rá a XVI. században Dél-Amerikában, 
és ők nevezték el golgotavirágnak (angolul: passion flower, 
latinul: Passiflora). A virág részei szerintük a keresztre feszítés 
mozzanatait jelképezik: az öt csésze- és öt sziromlevél a tíz 
hűséges apostolt (Júdás és a kételkedő Tamás nélkül). A szálas 
virágkorona a töviskoszorút, az öt porzó Krisztus öt sebét, a 
három ágú bibe a szögeket, a csavarodó indák az ostorszíjat 
jelentik. Több golgotavirágfaj az indiánok gyógynövénye. A 
1. maracuja vagy ehető golgotavirág (P. edulis) ismert neve még: 
passion fruit (ejtsd : pesenfrút). Az egyik legismertebb, legelter- 
jedtebb faj. Brazíliában őshonos. Évelő kúszónövény. Lúdtojás 
nagyságú (7 x 9 cm) érett termése kívül liláspiros, belül sárgás. 
A legtöbb maracujakészítményt ebből csinálják. 


2. Óriás golgotavirág vagy grenadilla (P. guadrangularis). Pom- 


pás virágaiban a légies mellékpárta fehér és ibolyás csíkozottsá- 
gú. Dinnyeszerű, sárgászöld termése éretten eléri a 4-5 kg-ot, 
lédús, pirosas bele savanykás-édes. Éretlen termését főzeléknek, 
föld alatti gumóját a jamszgyökérhez hasonlóan fogyasztják. 


3. Kék golgotavirág (P. coerulea). Disznövényként ez a Peruban 
és Brazíliában őshonos, de az egész világon elterjedt faj a 
legismertebb. Üvegházban és szobanövényként termesztik fi- 
nom illatú, nagy (8 cm átmérőjű) virágaiért, amelyek csak egy 
napig nyílnak. Kisebb uborka nagyságú gyümölcse sárga, ehe- 
tő. (L. Disznövények 44. o.) 

IX. tábla 


1. Malájalma (Eugenia malaccensis). A maláj szigetek alacsony 
hegyvidéki esőerdeiben őshonos, közepes termetű fa. Négyszir- 
mú, fénylő rózsaszín, sokporzós virágaiból alma nagyságú, 
rózsaillatú, nyersen és többféleképpen elkészítve is jóízű, ehető 
termések fejlődnek. A polinéziaiak szent fája, templomaik 
szobrait belőle faragták. Közeli rokona a rózsaalma (E. aguea), 
amelynek kajsziillatú és -ízű, körte alakú, sárgás terméseit Jáva 
piacain árulják. Délkelet-Azsiában honos, és termesztik is. 


2. Monsztera, hibásan filodendron (Monstera deliciosa). Mexi- 
kóban és Guatemalában honos, nagy termetű lián, fejlődése 
közben kilyukadó, széthasadozó, tekintélyes levelekkel. Ka- 
paszkodó fás száráról madzagszerűen járulékos gyökerek csün- 
genek le, amelyek legyökereznek, a táplálkozást és a súlyos 
lombkorona támasztását szolgálva. A kontyvirágfélékre jellem- 
ző torzsavirágzatáról korán lehullik a buroklevél (ebben külön- 
bözik a filodendron [Philodendron] nemzetségtől). Gyümölcse 
kellemes banánillatú, ananászra emlékeztető ízű. Ez a több 
termésből alakult, nagy (20 cm hosszú), húsos terméságazat 
legalább egy évig a növényen van, mire megérik. Mexikóban 
fontos kereskedelmi cikk. Kipréselt levét üdítőkbe, pezsgőbo- 
rokba teszik, fagylaltot és más édességet készítenek vele. Csak 
a termésbele ehető, és csakis teljesen éretten, amikor már a 
benne lévő, égetően csípős oxálsav kristálytűk felszívódtak. 
A trópusi kertekben mindenütt ültetik, magas fákra futtatják. 
Mérsékelt övön, így nálunk is impozáns szobanövény. (Köny- 
nyezőpálmának is hívják helytelenül.) 


3. Ördögrepkény (Epipremnum aureum). A monsztera igen 
közeli ázsiai rokona, a Salamon-szigeteken honos. Aranysár- 
gán márványozott levelű, magasba kúszó kontyvirágféle. Kül- 
sőleg nagyon hasonlít a monszterához, gyümölcsének felhasz- 
nálása is azonos vele. Szintén disznövény. 

X. tábla 


1. Szalakapálma (Salacca edulis). A maláj szigeteken őshonos, 
Indonéziában nagybecsű ez a szinte törzs nélküli, erősen tüskés 
pálma. A Távol-Keleten ma már mindenütt termesztik. Másutt 
nem nagyon ismerik, mert érett termése csak néhány napig 
tartható el. Termése kígyóbőrre emlékeztet durván pikkelyes 
felületével. Ez a , bőr" éretten könnyen lehúzható, és alatta 
áttetszően sárgásfehér, savanykásan-édes, igen jóízű, ropogós 
terméshúst találunk. A mohamedánok sózott vagy cukrozott 
konzervként viszik a hosszú mekkai zarándokútra. 


2. Paradió vagy brazildió (Bertholletia excelsa). Dél-Amerika 
trópusi esőerdőiben őshonos óriásfa (40 m). A magját kereske- 
delmi forgalom számára szinte kizárólag az Amazonas torko- 
latvidéki természetes állományokból gyűjtik. Egyedül Brazíliá- 
ból (Belém do Para) exportálják (innen a neve), évi 50 ezer 
tonna körül. Nagy, sárga virágaiból 3 kg-os, 15—30 cm átmérő- 
jű, csúcsán , fedővel" nyíló, kemény héjú, barna toktermés 
fejlődik, amelyben 15-30 háromszögletű, csontkemény héjú, 
mandulaízű mag fejlődik. A nagy tápértékű embrióban 6096 
olaj és 189 fehérje van. Olaját étkezéshez, szappangyártáshoz, 
kérgét hajótömítéshez használják. Egy-egy fa felnőtt korában 
500 termést is érlel, legalább tíz éven át. A magokért a tokot 
— kis nyílása miatt — fel kell törni. Az őslakók megvárják, míg 
a fala elkorhad, vagy egy termetes rágcsáló, az aguti feltöri. 


3. Paradicsomdió (Lecythis zabujaco). A paradióval rokon, 
ahhoz hasonló növény, de magjának mandulaízű bele talán 
még értékesebb. Emberfejnyi, búgócsiga alakú, fedővel nyíló 
terméseinek kemény héja 1,5 cm vastag, de a maghéja véko- 
nyabb, mint a paradióé. Húsos magköpenye kitűnő állati ele- 
del. A kiürült terméseket majomcsalétekkel megtöltve majom- 
csapdának használják, innen a termés , majomfazék" elnevezé- 
se. A legtöbb Lecythis faj fája kemény, ellenálló, szép haszonfa. 

XI. tábla I 


1. Genipa vagy lekváros doboz (Genipa americana). Trópusi 
Amerikából származik, de más trópusokon is termesztik. 10 cm 
hosszú, rozsdabarna, sokmagvú, tojásdad alakú termésében a 
sok mag édes, zselészerű, illatos terméshúsba van ágyazva. 
Üdítő és alkoholos italokat készítenek belőle. A növény festék- 
anyagával a brazíliai indiánok tetoválják magukat. Világos, 
erős, rugalmas fája fontos haszonfa. 


2. Langszat (Lansium domesticum). A maláj szigetek esőerdői- 
ben őshonos, s bár a trópusokon máshol is mindenütt termesz- 
tik, leginkább a termőhelyén értékelik. Fürtben álló, szalmasár- 
ga, 2—5 cm-es, gömbölyded, aromás, lédús húsú terméseit a 
szigetlakók igen nagyra becsülik. Vékony, világossárga, bőrne- 
mű terméshéját megszárítva füstölőnek használják Jáván. Fris- 
sen vagy édességnek, üdítőitalnak elkészítve egyaránt kedvelik. 


3. Imafüzérfa vagy kínaibodza (Melia azedarach). A Himalájá- 
ból származó, de a trópusi, szubtrópusi vidékeken már minde- 
nütt elterjesztett, igen népszerű dísznövény. Sri Lankán, Irán- 
ban, Malaysiában emberemlékezet óta ültetik a templomker- 
tekben. Többszörösen, finoman szeldelt levelei, lila virágai, 
aranysárga, alig 1,5 cm-es, gömbölyű bogyói vannak. Magjai- 
ból nyakláncot, rózsafüzért, olvasót készítenek, ezért szent 
fának, miatyánkfának is nevezik. Terméséből rovarirtó port, a 
levélből kipréselt nedvből féreghajtót, vöröses fájából zeneszer- 
számokat, finom bútorokat, sokféle eszközt készítenek. A nö- 
vény olajából és gumiszerű gyantájából is többféle gyógyító 
anyagot csinálnak. Szép a lombozata, virágba borulva és ter- 
méssel megrakva is igen látványos, ezért kapta a perzsaorgona, 
India büszkesége, paradicsomi fa neveket. Parkokat, kerteket, 
városi utcákat díszítenek vele. Európában csak fagymentes 
helyeken él meg. 

XII. tábla 


1. Durián (Durio zibethicus). Délkelet-Ázsia különös gyümöl- 
csét termő, 30-40 méteres, karcsú fa, óriási (28 x 10 cm), illatos 
levelekkel és hatalmas, 3-4 kg-os tüskés termésekkel. Sárgásfe- 
hér, a megsavanyodott tejre emlékeztető, kellemetlen illatú, 
rövid életű virágai bogernyőben állnak. Emberfejnyi termésé- 
ben a gesztenye nagyságú magvakat tápdús, kellemes, dióízű, 
illatos, leves magburok takarja. A termésfal rothadó hagymára 
vagy öreg sajtra emlékeztető, undorító szagú. A felnyitott ter- 
mést azonnal el kell fogyasztani, mert oxigénnel érintkezve a 
magburok és a terméshús is gyorsan megsavanyodik. 3—5 nap- 
nál tovább egészben sem tárolható, ezért ritkán szállítják. Ter- 
műóterületein nemcsak frissen fogyasztják, besózva, agyagedé- 
nyekben egész évre konzerválják. A magköpenyt megerjesztve, 
köretnek, mártásként, rizzsel (lempog) kedvelik. Magjait forró 
hamuban pirítják, vagy kókuszolajban sütik, cukormázzal be- 
vonva édesség. Az éretlen termésből salátát, levest, főzeléket 
készítenek. Indonéziában, Thaiföldön, Malaysiában évszáza- 
dok óta termesztik. A tigris, az elefánt, a majom és a denevér 
is szívesen fogyasztja. 


2. Hernyóselyemfa (Chorisia speciosa). Brazília, Argentína szá- 
raz erdeiben őshonos, 12-15 méteres fa. Palack alakú, élénk- 
zöld színű törzse, valamint zöld ágai sűrűn tüskések. A trópusi 
kertek ékessége ez a fa. Nagy, fehér vagy ciklámenrózsaszín 
virágok, később fehér, selymes szőrű termések díszítik. A szét- 
nyílt termésből kinyúló magszőröket a kapokhoz (lásd a XV. 
táblát) hasonlóan tömítő- és szigetelőanyagként használják. 


3. Rumbatökfa (Pachira macrocarpa). Alacsony mexikói fa, 
gyönyörű virágokkal és kisebb sárgadinnye nagyságú, csontke- 
mény, zöld héjú termésekkel. Az érett termés a fán reped fel, 
és darabokban hullik le. Magját kakaóként fogyasztják, levél- 
és virágfőzetével szemgyulladást gyógyítanak. 

XIII. tábla 


I : XIV. tábla j 


1. Ázsiai datolyaszilva vagy persimmon (Diospyros kaki). Kelet- 
Ázsiában őshonos, örökzöld fa. Paradicsomra emlékeztető, 
kissé fanyar, de leveses húsú, kajsziillatú, puha termése Japán, 
Kína és Korea legfontosabb gyümölcse régtől fogva. Kínában 
termesztették először. Ma Japán nemzeti gyümölcse (káki). 
Vízigényes, ezért folyópartokra vagy rizsföldeket körülvevő 
gátakra ültetik. Fagyálló fajtáit a múlt század vége óta a világ 
más tájain, főként az Egyesült Államok és a Szovjetunió déli 
részein is termesztik. Európába 1796-ban került. Hazánkban is 
megterem. Gyümölcsét frissen eszik, vagy krémet, lekvárt ké- 
szítenek belőle. Szárítva, japán neve után, , kákifüge" néven 
ismert. Éretlenül nagyon fanyar, éretten viszont igen romlé- 
kony. Bort, likőrt is készítenek belőle. Újabban nálunk török 
nevén, hurma néven árulják a datolya- vagy kákiszilvát. (L. 
Fák, bokrok 52. o.) 


2. Lótuszszilva vagy égiszilva (Diospyros lotus). A legésza- 
kabbra (Észak-Kína) hatoló, lombhullató, ázsiai Diospyros faj. 
Eurázsiában, főként a mediterráneumban ültetik. Termése in- 
kább a szilvára emlékeztet, a datolyaszilvánál kevésbé értékes. 
Ezért, csakúgy, mint az amerikai datolyaszilvát (D. virginiana), 
inkább díszfának ültetik, s mivel mindkét faj fagyálló, a persim- 
mon alanyaként hasznosítják. Az amerikai faj emellett kitűnő 
haszonfa. Ez a legfontosabb ébenfa. Kemény fájából készítik 
a golfütők fejét. Kérgéből a bennszülöttek halmérget csináltak. 


3. Ébenfa (Diospyros ebenum). Kemény, nehéz és színes geszt- 
jéért régóta világgazdasági jelentőségű faanyag, amiből luxus- 
bútorokat, intarziát, zongorabillentyűt készítenek, és szobro- 
kat faragnak. Ázsiai eredetű. Sri Lankában termesztik a legfi- 
nomabb ébenfát. Több más rokonfaj is kitűnő haszonfa. Az 
ébenfafajok természetes erdőállományait a régóta folyó rabló- 
gazdálkodással igen megritkították, sok helyütt kiirtották. 

1. Majomkenyérfa vagy baobab (Adansonia digitata). Az afri- 
kai szavannák jellegzetes alakú fája. Kenyai hit szerint az ördög 
ültette, fejjel lefelé, mert a kihasasodó törzsből felmeredező 
tömzsi ágak inkább vaskos gyökérzet, mint lombkorona be- 
nyomását keltik. A rövid törzs kerülete 12 m is lehet. Zimbab- 
wéban ezerévesnél idősebb fák is élnek. Hatalmas, 15 cm átmé- 
rőjű, illatos virágait denevérek porozzák be. Hosszú kocsányú, 
vaskos, uborkaszerű termései félméteresre is megnőnek. Afrika 
lakói szinte minden részét értékesítik. Savanykás termésbeléből 
üdítőitalt készítenek, lázcsillapításra és vérhas gyógyítására is 
használják. A pásztorkodó törzsek a tejet oltják be vele kwa- 
takwari sajtjuk készítésekor. C-vitaminban gazdag, fekete, zsí- 
ros magvait eszik, vagy lisztté őrlik, de olajat is nyernek belőle. 
A fiatal levelek főzeléknek, az idősek állati takarmánynak al- 
kalmasak. Rostjából az őslakók ruhát szőttek, ma inkább sző- 
nyeget és kötelet fonnak belőle. Kemény terméshéjából kana- 
lat, edényt faragnak. A kérgében lévő alkaloida (adansonin) a 
Strophantus nyílmérgek kitűnő ellenszere. Ragadós virágpor- 
szemeit ragasztónak használják. Terjedelmes, puha törzsének 
szívébe temették egykor a törzsfőnököket. 


2. Kapokfa vagy pamutfa (Ceiba pentandra). Közép- és Dél- 
Amerika trópusi vidékein honos, 50 m magas, 2 m átmérőjű, 
tüskés kérgű óriásfa. A maják szent fája, amely összeköti az 
eget a földdel. Bekerült Nicaragua címerébe is. Orchideák, 
ananászfélék telepednek ágaira, és az iguanák is szívesen lak- 
nak a lombkoronájában. 15 cm hosszú termésében mintegy 
száz, fehér selyemszörrel borított, kerek, barna mag van. 
A magszőr, az ún. kapokrost magas (6496) cellulóztartalmú és 
rugalmas, de mivel viaszos és törékeny, nem fonható. Kiváló 
tömítő és hőszigetelő: repülőgépeknél is használják. Magas 
(22-259) olajtartalmú magvait a margarin- és szappangyártás, 
valamint a kozmetikaipar hasznosítja. 

XV. tábla 


XVI. tábla 


1. Közönséges datolyapálma (Phoenix dactylifera). A legősibb 
kultúrnövények egyike. Elő-Ázsia és Eszak-Afrika oázisaiban 
a sivataglakók életet jelentő tápláléknövénye. A több mint 
háromezer éves egyiptomi és babiloni falfestményeken, dom- 
borműveken az egyik leggyakrabban ábrázolt növény. Ter- 
mesztéséről már i. e. 6000-től is vannak bizonyítékok. Szárma- 
zása bizonytalan. Legjobban ott nő, ahol a nyári átlagos hő- 
mérséklet eléri a 30 "C-t, de ahol a gyökerei elegendő vízhez 
jutnak. Tipikus oázisnövény. 20-30 m magas, sudár törzsű, 
üstökös lombozatú pálma. Nagy, kiterülő, szárnyalt leveleinek 
hónaljából erednek a gazdagon elágazó, gyakran két méteres, 
150—300 virágot hozó virágzatok. Kétlaki, ezért már régóta 
mesterségesen porozzák be (Hérodotosz, i. e. V. sz., szerint már 
az asszírok is tudták ezt). A megporzás után mintegy fél évre 
érleli szilva nagyságú, cukorban (60-6596) és ásványi sókban 
gazdag, nagy tápértékű, puha, aromás terméseit. Egy jól fejlett 
terméságazaton (50 kg) 300 érett datolya is lehet. A cukrok, a 
keményítő és más tápanyagok a középső örmésfalban halmo- 
zódnak fel. Külföldi piacra a magas cu:ortartalmú préselt 
termések kerülnek, míg termőterületén a keményítőben gazdag 
változatok a fontosabbak. Ez a napon szárított, összepréselt 
datolyakenyér vég nélkül eltartható, fontos élelem. Szirupot és 
bort is készítenek belőle, pörkölt magvait kávénak, zsenge 
leveleit (pálmakáposzta) főzelékként fogyasztják. Ma már a 
világ számos trópusi, szubtrópusi területén is termesztik. Euró- 
pába, Spanyolországba (Alicante) már 2500 évvel ezelőtt bete- 
lepítették a föníciaiak! A világon mintegy 2,5 millió tonna 
datolyát termelnek. Levélrostjából, teveszőrrel összeszőve, ka- 
ravánsátrakat készítenek. A 

2. kanári datolyapálma (Phoneix canariensis) a datolyapálmá- 
nál alacsonyabb és sűrűbb lombozatú, igen elterjedt, kedvelt 
dísznövény szerte a trópusokon és szubtrópusokon. A 

3. törpe datolyapálma (Phoenix roebelenii) ázsiai eredetű. Az 
alig két méteres pálma a legnépszerűbb szobapálma nálunk. 

Szágónövények. Azokat a különböző növényfajokat nevezik 
így, amelyekből a szágó néven kereskedelembe kerülő szemcsés 
keményítő nyerhető. A legtöbb szágót az egyszikű pálmákból 
és a nyitvatermő cikászfélékből kapják. A szágónövények tör- 
zsét a virágzás küszöbén vágják ki, mert akkorra halmozódik 
fel a bélszövetben a legtöbb keményítő. A törzset hosszában 
kettéhasítják, fehér, lisztes belét kikaparják, és többször átmos- 
va, a rostoktól megszűrve, napon vagy kemencében megszárít- 
ják. Így egy törzsből 250—350 kg finom szemcsés, fehér, tápláló 
szágó nyerhető. Ezt az őslakók sütve, főzve, kenyérnek és 
lepénynek fogyasztják. A legfontosabb szágónövények a mai 
Malaysia mocsaras területein honos Metroxylon fajok. (Lásd 
még a XVIII. táblát!) 


1. Halfarokpálma (Caryota mitis). Ázsiai pálmafaj, amely kb. 
30 éves korában egyszer virágzik, terem, s utána meghal. Nevét 
halfarok alakú levélszárnyairól kapta. Törzséből szágót, édes 
sejtnedvéből cukrot nyernek. Megerjesztve pálmabort (toddy) 
készítenek belőle. Fiatal levele, érett termése ehető. Nálunk 
rendkívüli mutatós szobanövény, különös levelei miatt. 


2. Viaszpálmák (Copernica fajok). Összesen 26 Kubában és 
Dél-Amerikában élő faj tartozik ebbe, a híres lengyel csillagász- 
ról, Kopernikuszról elnevezett legyezőpálma-nemzetségbe. 
A legtöbb (23 faj) Kuba szigetén él. Valamennyi endemikus, 
mint a rakottszoknyás pálma (C. macroglossa), vagyis az egész 
világon csak itt él. Több faj viaszt választ ki a levelein, mint 
például a dél-amerikai karnaub- és karandapálma (C. cerifera, 
C. alba). A karnaubviasz magas forráspontú (83-86 "C), érté- 
kes anyag. Különféle tárgyak, templomi gyertyák, az indigópa- 
pír, szájrúzs, film fényesítésére használják. A napon megszárí- 
tott levelekről lerázzák és összegyűjtik a meglazult viaszpikke- 
lyeket. 

I. Kafferkenyér vagy hottentotta kenyér (Encephalartos caffer). 
Afrikában a Szaharától délre honos cikászféle (Cycadaceae). 
Kétlaki, alig 5 m magas pálmára emlékeztető üstökös fa. Gu- 
mószerű, megvastagodott törzséből szágót nyernek. Magvai is 
keményítőben gazdagok. Fél méter hosszú magvas tobozai 
30-40 kilósak. A hottentották ősi tápláléka a kafferkenyér, ami 
úgy készül, hogy a növény belét két hónapra földbe ásva erjesz- 
tik, majd meggyúrva parázson megsütik. 


2. Cikász (Cycas circinalis). Pálmához hasonló fa, beléből, az 
ún. cikászszágót nyerik. Ezért helytelenül szágópálmának is 
nevezik, pedig a pálmához semmi köze. Kétlaki növény. Ter- 
mőlevelei a törzs csúcsán, a lomblevelekkel váltakozva helyez- 
kednek el, rajtuk 3-6 mogyorónyi mag fejlődik. A porzós tobo- 
zok igen sűrűn álló, apró, pikkelyszerű porzólevelekből állnak. 
Azsiai nemzetség. A Fülöp-szigeteken a magjait is eszik. Kemé- 
nyítőben gazdag kérge és bele ehető. Nyálkás csúcsrügyeivel 
sebeket gyógyítanak. Virágporszeme narkotikus hatású. Indiá- 
ban fájdalomcsillapítónak árulják. Japánban egy másik faj, a 
Cycas revoluta jókora (2,5 cm) magja nyersen, főzve vagy sütve 
egyaránt jó. A törzsének 459 keményítőt és 996 fehérjét tartal- 
mazó beléből nyerhető , sotesu szágó" valaha ínségeledel volt. 
Állítólag igen kis mennyiség is elég az élet fenntartására. Ezért 
a mostohább éghajlatú Ryükyü-szigeten ma is fontos táplálék- 
növény. Leveleit koszorúkötéshez kötegelve exportálják. A ci- 
kászok mérgezőek. Beléből és magjából alaposan ki kell mosni 
a méreganyagot. Egyik vegyülete, a cycasin rákellenes hatású- 
nak bizonyult. 


3. Dioon (Dioon edule). Értékes magot és kitűnő szágót adó, 
Mexikóban honos cikászféle. Lassú növekedésű, alacsony pál- 
mára emlékeztető fa. Ezeréves példányai sem ritkák. Magja 
főzve, sütve értékes táplálék. A magok nagy, barna termős 
tobozokban fejlődnek. Főzete régóta idegcsillapító ital. 


1. Olajfa (Olea europaea). A régóta termesztett, átlagosan 10 m 
magas, szétterülő koronájú, örökzöld fa a mediterráneumban 
honos. Csonthéjas termése, az ún. olajbogyó és az ebből préselt 
olívaolaj e vidéken ősidők óta alapvető étek. Szantorin szigeten 
négyezer éves olajpréselő eszközöket tártak fel. Szilva nagysá- 
gú, éretlenül zöld, majd pirosbarna, megérve lilásfekete, vita- 
mindús terméseiből a keserű anyagokat kilúgozzák, és sós víz- 
ben konzerválják, magosan, vagy a mag helyére mandulát, 
paprikát, ajókát töltenek. A konzervhez a még éretlen, kézzel 
szedett, zöld olívát használják. A szüret több hónapig (szept.— 
márc.) is eltart. Az olaj kipréselése után visszamaradó olajpogá- 
csa jó takarmány. Hosszú életű, nem ritkán ezer évig élő nö- 
vény. Az öreg fák törzse görcsös, csavarodott, széthasadó. 
Olaja színtelen, szagtalan, nem száradó, az egyik legfinomabb 
étolaj. Főzéshez, saláták, halkonzervek készítésénél, a kozmeti- 
kai és gyógyszeriparban használják világszerte. Jó világítóolaj- 
és szappanalapanyag. De például a szent kenetekben vagy a 
katolikus templomok szentélyében égő örökmécsesben is olíva- 
olaj van. Fája kemény, nehéz, szépen erezett és illatos. Finom 
tárgyakat esztergálnak belőle. A spanyol népi táncosok csat- 
togtatója, a kasztanyetta is olajfából készül. A leveles olajfaág 
emberemlékezet óta a béke és a jóakarat szimbóluma. 


2. Peregrina (Jatropha integerrima). Piros virágú kubai cserje, 
elterjedt dísznövény az amerikai trópuson. Közeli rokona a 
gyógydió (J. curcas), magja a ricinushoz hasonló olajban gaz- 
dag. A kipréselt mag súlyosan mérgező. 


3. Nigermag (Guizetia abyssinica). Afrikai származású, egy- 
éves, olajos magvú (30-5096), fészekvirágzatú növény. Rég 
elterjedt Indiában is. Fehérjedús (309) pörkölt magját eszik, 
édességbe és a chutney nevű fűszerlekvárjukba teszik. Madáre- 
leség. Sárga, ízletes olaja étkezésre, világításra stb. alkalmas. 

1. Indiai lótusz (Nelumbo nucifera). Ázsiában és Északkelet- 
Ausztráliában honos. Kelet-Ázsiában régóta termesztik. Banán 
formájú, keményítőben gazdag, hosszan kúszó (gyökeres) rizó- 
máival az iszapba gyökerezik. Pompás, nagy rózsás virágai a 
víz színe fölé emelkedő leveleket túlnövik. Sok kis különálló, 
egymagvú termése a meghúsosodott virágkocsányba ágyazó- 
dik. Keményítőben gazdag magja, a lótuszdió jóízű, főzve, 
sütve ételnek, süteménynek, gabonaliszttel keverve kenyérnek 
elkészítve fontos tápláléka a keleti népeknek. Sóban, ecetben 
vagy cukorban télire is elteszik. Különösen Japánban és Kíná- 
ban kedvelik. A magokból valaha varázsitalt is készítettek. 
A levélnyél rostjait lámpabélnek, leveleit főzeléknek, porzóit 
teaízesítőnek használják. Kínában igen előkelő étel volt a ló- 
tuszmag és a szeletelt lótuszgyökér barackkal, dióval rétegezve, 
jéggel tálalva. Indiából a perzsa invázió idején (i. e. 525.) került 
Egyiptomba, Hérodotosz az i. e. V. században írja, hogy a 
Nílus árterületén kétféle , liliom" virágzik, amit az egyiptomiak 
lótusznak neveznek. Az egyik mákgubószerű terméséből kenye- 
ret sütnek, édeskés gyökerét is eszik. A másik inkább rózsához, 
termése darázsfészekhez hasonlít, benne jóízű, ehető magokkal. 
Az előbbi valószínűleg az őshonos nílusi tündérrózsa vagy 
egyiptomi lótusz (Nymphaea lotus, 1. Vízinövények 4. o.), az 
utóbbi a betelepített indiai lótusz (Nelumbo nucifera), a budd- 
hizmus szent jelképe lehetett. Minden templomkertben megta- 
lálhatjuk, mert hitük szerint Buddha egy lótuszvirágban jött a 
világra. A 

2. sárga lótusz, vízidió vagy kacsamakk (Nelumbo lutea) az 
USA-tól Kolumbiáig őshonos a tavakban és folyókban. Az 
indiánok ősidők óta hasznosítják minden részét. Az 

3. amazoni-tündérrózsa (Victoria amazonica) Dél-Amerikában, 
főleg az Amazonas folyóban honos tündérrózsaféle. Vízen 
úszó, 2 m átmérőjű óriási levelei és halvány rózsaszínből bíbor- 
pirossá érő virágai vannak. Jóízű, ehető magvai a helyi indiá- 
nok tápláléka. Nálunk az üvegházak dísze. 


XX. tábla 


1. Guaraná (Paullinia cupana). Brazília és Venezuela trópusi 
őserdeiben honos lián. Az egész növény, de főként a mag 
minden eddig ismert növénynél több koffeint (4-5 96) és guarani- 
ne alkaloidát tartalmaz. Mogyoró nagyságú, pirított, őrölt 
magvaiból kasszáva (manióka)-liszttel és vízzel az őslakos indi- 
ánok már emberemlékezet óta frissítő és alkoholos italt készíte- 
nek. Brazíliában, ahol népszerűbb, mint a kávé, ma is hasonló 
módon készül a közkedvelt , guarana"-paszta, amit , bom" és 
,Poca" néven gyógyszertárakban is árulnak tonik alapanyag- 
ként. Ezt vízzel higítva frissítőnek isszák. A kesernyés-édes 
üdítőital palackozott formája , guarana" néven kerül a kereske- 
delembe. Közép-amerikai faja (P. pinnata) mérgező növény. 
A mexikói halászok halkábításhoz, az indiánok egykor nyílmé- 
regnek, a betelepített négerek méregként használták hatóanya- 
gát. 


2. Libériai kávé (Coffea liberica). A világ kávétermelésének 
7096-át az arab, 2496-át a robusta kávécserjék adják (Il. Kultúr- 
növények I., 22. o.), mégis említésre méltók más kávéfajok is. 
Így a Kongó vidékén őshonos, 15—20 m magas kávéfák, ami- 
lyen a libériai kávé és a C. dewevrei. Előbbi a legnagyobb (2,5 
cm) termésével, utóbbi a szárazságtűrésével tűnik ki; mindket- 
tőnek a kávé nemesítésében és új, kedvezőbb fajták előállításá- 
ban van szerepük. A koffeinre érzékeny, de a kávé aromáját 
kedvelőknek fontosak azok a madagaszkári kávéfajok (C. 
Bertrandii, C. Humboldtiana), amelyek termése nem tartalmaz 
alkaloidát, s amelyekből, illetve a belőlük nemesített fajok 
terméséből koffeinmentes kávé állítható elő. 


3. Indiaimandula (Terminalia catappa). A trópusokon elterjed- 
ten ültetett nagy levelű díszfa, s mivel sótűrő, a tengerpartok 
fásítására is használják. Dió nagyságú, lapított, zöld csonthéjas 
termése a kókuszdióhoz hasonlóan vízzel is terjed, mandulaízű 
magva táplálék. Lombja jó árnyékoló ; Indiában cseranyagot és 
fekete festéket vonnak ki a fájából. 


XXI. tábla 


1. Csajote vagy trópusi tüskéstök (Sechium edule). Amerikai 
származású, kúszó, kapaszkodó tökféle. Fontos haszonnövény, 
már az azték indiánok is termesztették, és ma is árulják a 
mexikói piacokon. Főként Közép-Amerikában, Nyugat-Afri- 
kában és a mediterráneumban termelik. Apró fehér virágaiból 
8-15 cm hosszú, 1 kg-ot is elérő, C-vitamint tartalmazó, táplá- 
lékdús termés fejlődik. (Nevét a külsejét borító lágy tüskékről 
kapta.) Terméséből és fiatal hajtásaiból főzeléket, kompótot 
főznek, vagy hússal, hallal töltve fogyasztják. Oldalgyökerei 
végén hatalmas, 10 kg-os, keményítőben gazdag (2096) gumó- 
kat fejleszt, amit burgonyaként használnak fel. Idős, kúszó 
hajtásainak rostjából zsákot, kalapot, szőnyeget, kötelet fon- 
nak. Termése, gumója állati takarmány. 


2. Kígyótök (Trichosanthes cucumerina, T. anguina). Délkelet- 
Azsiában honos, de már csak termesztve ismeretes, valószínű- 
leg igen régi kultúrnövény. Görög eredetű tudományos nevét 
szőrszerűen sallangos, csipkés szirmú, fehér virágairól (tri- 
chos — haj, anthos — virág) kapta. Hosszúkás termése éretlenül 
zöldesfehér, lédús, éretten megpirosodik. Európában, sőt újab- 
ban nálunk is termesztik. Jóformán mind a 25 Ázsiában és 
Ausztráliában élő faja haszonnövény. Az éretlen termésből, 
fiatal levélből főzelék készül a hinduknál és az indonézeknél, 
míg a japánok sóban, szójaolajban tartósítva kedvelik. A ma- 
gokat körülvevő terméshúst rizzsel tálalják a jávaiak. Gyökere 
fontos keményítőforrás. Ausztráliában pirítva fogyasztják. 
Több faja gyógynövény is. 


3. Óriás pálmaliliom vagy jukka (Yucca elephantipes). Alacsony 
(8 m), alig elágazó, fásodó liliomféle. Mexikóban, Guatemalában 
honos, egész Közép-Amerikában termesztik. Hatalmas húsos 
virágzata fontos élelem: levesnek főzik, salátának eszik, vagy 
tojással együtt megsütik. Gyakran ültetik sövénynek. 

XXIII. tábla 


! 1. Paradicsomfa (Cyphomandra betacea). Peruból, Brazíliából 
származó, 4 méteres cserje. A paradicsom közeli rokona, de 
virágai rózsaszínűek vagy világoskékek, illatosak. Csúcsos vé- 
gű, tojásdad, sárgáspiros, a paradicsomtól eltérő ízű, savany- 
kás, zamatos gyümölcséért a perui indiánok már századok óta 
termesztik. Az egész világ trópusi felföldjein (1000 m tenger- 
szint felett) elterjedt. Dél-Amerika piacain éppúgy megtalálha- 
tó, mint Indonéziában vagy Malaysiában. Üvegházi vagy szo- 
banövényként az USA-t és Európát is kezdi meghódítani. 


2. Naranjillo (Solanum guiteense). Az Egyenlítő vidékéről 
(Ecuador, Peru) származó, hatalmas levelű (35x45 cm), 
2 méteres cserje. Fiatalon lilás szőrzet borítja. Nagy, lilásfehér 
virágaiból narancs nagyságú, kívül aranysárga, belül zöld, sa- 
vanykás, lédús bogyó fejlődik. Innen a népies neve is (nara- 
na — narancs). Rostos üdítő, de szörp, lekvár, fagylalt és más 
édesség is készül belőle. A friss gyümölcslé az édes és kesernyés 
ízt, a paradicsom és a narancs zamatát egyesítő, fűzöld színű 
ital. Vitamindús gyümölcséért ma már a trópusokon és a szub- 
trópusokon sokfelé termesztik. A Fidzsi-szigeteken honos kan- 
nibál paradicsomot (S. uporo) valaha az emberevő őslakók 
ették lakomáikon. 


3. Tomatillo (Physalis ixocarpa). Egyéves, mexikói eredetű, ősi 
kultúrnövény. Kisebb paradicsomra emlékeztető, de sárgás- 
ibolyás, zöld bogyóit üdítőitalnak, lekvárnak és számtalan étel- 
féleségben használják Mexikóban, nyersen, főzve, sósan és éde- 
sen egyaránt. Az Egyenlítő vidékén élők táplálkozásában az 
ananászcseresznye (Ph. peruviana) fontos. A több mint száz 
Physalis faj egy kivételével mind amerikai, és a legtöbb gyümöl- 
cse ehető. A kivétel a mérsékelt övi zsidócseresznye (Ph. alke- 
kengi), amely hazánkban is őshonos, s csupán dísznövényként 
termesztik. Narancspiros bogyóit karácsony táján fenyőtűvel 
csokorba fogva árulják. (L. Vadvirágok 2., 56. o.) 


1. Csicseriborsó (Cicer arietinum). A Földközi-tenger vidékétől 
Közép-Azsiáig honos, a legtöbbet Ázsiában, különösen Indiá- 
ban termesztenek, de terjed Dél-Európában, Afrikában, Dél- 
Amerikában és Ausztráliában is. A félméteres lágyszárú, mi- 
rigyszőrös növény fehér, halványkék vagy rózsaszínes pillangós 
virágaiból I vagy 2 magvú hüvelytermések fejlődnek. Az éret- 
ten barna, ráncos magokat egészben is fogyasztják, ahogy a 
borsót, babot szokás, de lisztté is őrölik, és tésztát, kenyeret 
sütnek belőle. A fiatal leveleket és hüvelyeket főzeléknek, leves- 
nek, salátának készítik el. Pörkölt magja, gyökere kávépótló. 


2. Galambborsó vagy kajánbab (Cajanus cajan). Ez az afrikai 
eredetű, felálló félcserje ősi kultúrnövény, amit szinte minden 
trópusi országban termesztenek. Az egyiptomi sírokban talált 
magok tanúsítják, hogy a Nílus völgyében ötezer év óta ter- 
mesztik. Ma Indiában és Pakisztánban termelik a legtöbbet 
belőle. Babhoz, borsóhoz hasonlóan fogyasztják, de a babnál 
kisebb tápértéke van. Levelével Madagaszkár szigetén a se- 
lyemhernyókat etetik. 


3. Lima- vagy holdbab (Phaseolus lunatus). Igen ősi amerikai 
kultúrbab, amelyet Közép- és Dél-Amerikában (Guatemala és 
Peru) termesztettek először, valószínűleg egymástól függetle- 
nül. A perui eredetű fehér, lapos magvú, évelő fajtája a forró, 
nedves trópusokon él. A mexikói eredetű, egyéves, kisebb, 
színes magvú fajtája a meleg, száraz trópusi klímát is elviseli. 
Ma már a holdbabfajták a trópusi esőerdőzóna egyik legfonto- 
sabb babtáplálékát adják, habár a mérgező cián (HCN)-tartal- 
mú magok csak főzés után fogyaszthatók. Karókra futtatva 
termesztik. 


X XIV. tábla 


1. Tehénborsó (Vigna sinensis). Ezt az afrikai származású, lágy- 
szárú, trópusi kúszónövényt legalább négyezer éve termesztik 
Afrika szavannaterületein, s ma már az egész világ trópusi 
országaiban, sőt az USA és Európa déli vidékein is, számos 
alfaj formájában. A fekete köldökfoltjáról szembabnak is neve- 
zett tehénborsót (ssp. sinensis) már a rómaiak is termesztették ; 
zölden és éretten egyaránt fogyasztották. A tehénborsó i. e. 
mintegy 1500 körül eljutott Kelet-Afrikából Indiába is, ahol 
újabb kultúralfajok keletkeztek, amilyen a hosszú hüvelyű 
spárgabab (ssp. sesguipedalis). Ez India és újabban Kelet- és 
Dél-Afrika legfontosabb hüvelyes terménye. A méternyi hosz- 
szú, szálas, éretlen hüvely a trópusi, szubtrópusi országok érté- 
kes főzeléknövénye. A tehénborsó magja magas fehérjetartal- 
mú (239), kitűnő táplálék. 


2. Bambaradió (Voandzeia subterranea). Az egyéves növény 
olajban és keményítőben gazdag magva trópusi Afrikában fon- 
tos táplálék. Kamerunban és a nigériai szavannákon ma is 
vadon él őshonos alakja. Megtermékenyítés után a virágko- 
csány megnyúlik, és a fiatal termőt a földbe nyomja. Ott fejlő- 
dik ki a termés (geokarpia), akár a földimogyorónál. Közép- 
Afrika ősi kultúrnövénye. Madagaszkáron, Ázsiában és Dél- 
Amerikában az utóbbi időkben terjedt el. 


3. Bársonybab (Mucuna chochinchinensis). Barnás, nagy virág- 
zatú, kúszó, csavarodó szárú pillangós növény. Denevérek po- 
rozzák be. Dél- és Kelet-Ázsiából származik. Trópusi Ázsiában 
és Eszak-Amerika déli vidékein főzelékként fogyasztják száraz 
babját. 

XXV. tábla 


1. Papiruszsás (Cyperus papyrus). Ez az egyiptomi mocsárlakó 
valaha fontos haszonnövény volt, ma inkább a kertek, parkok 
dísze, de kultúrtörténeti jelentősége töretlen. A közép-afrikai 
eredetű sásfélét az ember hurcolta szét Kis-Ázsia és a Földközi- 
tenger szubtrópusi tájaira is. Afrika folyóinak árterén kilométe- 
res szélességben kísérik a folyót az őshonos papiruszmocsarak. 
A növény kúszó rizómával kapaszkodik az iszapba. Finoman 
szálas hajtásvégi levélüstökeit és ernyőző, apró, zöldes virágza- 
tát 4-5 m magasba emeli. A hajtások beléből az egyiptomiak 
már ötezer évvel ezelőtt papírt készítettek. Ebből lettek a papi- 
rusztekercsek, egy nagy értékű kultúra megőrzői. A sás belét 
csíkokra vágták, széleiket egymásra tolva lerakták, és egy újabb 
keresztirányú sort helyeztek rá. Ezután összekalapálták, présel- 
ték és ragasztották. A papirost görögül byblosnak (—- könyv) 
nevezték, innen ered a Biblia neve. Még a XI. században is 
készült papír a fenti módszerrel. Nemcsak írtak rá, de a múmi- 
ák pólyálására is felhasználták. A növény gumós rizómáját 
ették, rostjából textíliát, matracot, kötelet, kosarakat, az illatos 
rizómájú fajokból parfümöt készítettek. 


2. Papíreperfa (Brussonetia papyrifera). Délkelet-Ázsiában és 
a csendes-óceáni szigeteken őshonos. A kéreg filcszerű rostjai- 
ból Kínában már kétezer éve papírt, sőt igen könnyen festhető 
textíliát, ún. , tapát" csinálnak. Egyes fajok magját fogyasztják, 
mások fontos haszonfák. Az amerikai tehénfa (B. utile) tejnedve 
rágógumi-alapanyag. 


3. Papírboroszlán (Edgeworthia papyrifera). Kelet-ázsiai, hal- 
ványsárga virágú, édes illatú cserje. Japánban régóta termesz- 
tik, mert a kérgéből állítják elő kézi erővel az egyik legfinomabb 
japán , rizspapírt", a , mitsumatát". A kínai rizspapír a Tetra- 
Ppanax papyriferum, a maláj rizspapírt a Scaevola taccada belé- 
ből készítik. A név megtévesztő, egyiknek sincs köze a rizshez. 

XXVI. tábla 


1. Tökfa (Crescentia cujete). Sokféleképpen használható termé- 
sei miatt a trópusokon többfelé termesztik a Közép-Ameriká- 
ban honos tökfát. A 8-10 m magas növényen a barnáspiros 
virágok közvetlenül az ágakon fakadnak ( kauliflória ) , egyetlen 
éjjel virágzanak, és denevérek porozzák be. A gyakran emberfej 
nagyságú, gömbös termését az indiánok , guirá"-nak vagy , ma- 
racá"-nak nevezik. A héja éretten igen kemény. Laza, fehér 
belében számos lapos, tökmaghoz hasonló mag van beágyazva. 
Osi haszonnövény. Kemény héja a dél-amerikai indiánok teás- 
csészéje. Ebben forrázzák a maté-teát, és üreges szárú vagy 
kifúrt belű szívószálon szívják. A maté-teát (I. F űszernövények 
24. o.) manapság is guirából isszák, de — főként városokban — 
már díszes ezüstbe foglalják a , tökhéjat", és lyukacsos, gömbös 
végű ezüstcsövön szívják a frissítő italt. Másik népszerűbb 
felhasználása a rumbatök. Az érett termés végét kifúrják, s a 
belét kiszárítják. A száraz magok benn maradnak, ezek CSÖrÖg- 
nek, amikor rázzák. A lyuk helyére fából készített nyelet illesz- 
tenek. Felületét díszesen megfaragják, néha megfestik. Finom 
mintákkal átlyuggatva lámpaernyőnek használják. A termésbél 
ősi népi orvosság, hashajtó, köptető. Magjait főzve eszik. Fiatal 
terméseiből savanyúságot készítenek. 


2. Kolbászfa (Kigelia africana). Ez a nyugat-afrikai növény is 
különleges termése miatt terjedt el a trópusokon. A 15 méteres 
fa húsvörös, a bokrétafa virágaira emlékeztető, 3 centis virágai- 
ból hosszú kocsányon lógó, 5—7 kilós, 40-60 cm hosszú és 20 
cm széles, májas hurkához vagy vaskos szalámihoz hasonló 
hatalmas, kemény héjú termések fejlődnek. Dísznövénynek ül- 
tetik, de Afrikában és Madagaszkár szigetén a termésbelét 
ősidők óta számtalan módon használják a bennszülöttek, első- 
sorban vérhas és emésztési zavarok, továbbá kígyómarás gyó- 
gyítására. Az őslakosok piacain, pl. Kamerunban ma is árulják. 

XXVII. tábla 


1. Ágyúgolyófa (Couroupita guianensis). Dél-Amerika különle- 
gessége ez az ágyúgolyónyi termésű, törzsön fakadó (kauliflór) 
virágú, trópusi esőerdőkben élő fa. Hatalmas (24 cm hosszú) 
levelei ágvégi csomókba tömörülnek. A vaskos törzsön fakadó, 
éjjel édesen illatozó, denevérrel porzódó, húsos, viaszos szirmú, 
nagy (10 cm átmérőjű) virágokból 15—20 cm átmérőjű, barnás- 
vörös termések fejlődnek. Különleges, impozáns látvány, ami- 
kor a termetes fát százszámra borítják a hatalmas, illatos virá- 
gok és a törzsön lógó emberfejnyi termések. Ezért igen kedvelt 
díszfa a trópusokon. Kellemetlen szagú, sajtszerű termésbelével 
az indiánok bőrbetegségeket gyógyítanak. 


2. Aranycsésze (Solandra nitida). Ezt a trópusi amerikai kúszó 
cserjét Linné tanítványáról, Solander svéd botanikusról nevez- 
ték el. Nagy, 15 cm-es, magányos, krémszínből sárgára váltó 
harang vagy bögre alakú, édes illatú virágaiból alma- vagy 
dinnyeízű termések fejlődnek. Rokonának, a közép-amerikai 
papaturrának (S. grandiflora) termése az 1 kg-ot is elérheti 
(ennek a fajnak virága is óriási, 22 cm-es). A világ legszebb 
kúszónövényei közé sorolják a gyönyörű virágú és szép lombo- 
zatú Solandra fajokat; a trópusi és szubtrópusi zónában minde- 
nütt ültetik. 


3. Szodomaialma (Calotropis procera). Nyugat-Afrikától Indi- 
án át a Holt-tengerig őshonos a sztyepp- és sivatagos övben. 
Pirosló virágaiból nagy, tojás alakú, zöld, majd éretten megpi- 
rosodó termés fejlődik. A sok szőrös magtól a gyümölcs élvez- 
hetetlen. A selymes magszőr jó tömítő- és szigetelőanyag. Szára 
erős rostjából kötél, halászháló, vászon készül. Sóval összeke- 
vert tejnedvét állatbőrök, irhák szőrtelenítésére használják. 
A fájából készült faszén puskaporadalék. Leveleiből erjesztik 
a Nyugat-Afrikában elterjedt merissa-sört. Kérgéből, gyökeré- 
ből a leprát gyógyító orvosság készül Indiában. 

XXVIII. tábla 


1. Korallfa (Erythrina sp.). A mintegy száz fajta az ó- és újvilági 
trópusokon egyaránt honos, többnyire lombhullató, tövises 
dísz- és haszonfa vagy cserje. Hármasan összetett levelei és 
korall- vagy égőpiros, nagy, pillangós virágai vannak, amelyek 
lombfakadás előtt az ágvégeken tömött, csokorszerű füzérben 
virágzanak. A legelterjedtebb faj a brazíliai eredetű, 1/a kakas- 
taréjfa (E. crista-galli), (crista-galli kakastaréjt jelent; nincs 
köze a mi kerti virágunkhoz, a kakastaréjhoz, a Celosiahoz). 
4 cm-es skarlátvörös virágaiból 30-40 alkot egy hatalmas fürt- 
virágzatot, amelyek szinte lángba borítják a 10-20 méteres 
fákat. Némely faj magja, levele és kérge mérgező, mint a mexi- 
kói korallbabé (E. herbacea). Mások (E. edulis) magját főzve 
eszik Kolumbiában, ahol csakúgy, mint Guatemalában, né- 
mely faj virágjából salátát, levest, főzeléket készítenek. Indoné- 
ziában az Erythrina fuseda gyökereivel a beriberit gyógyítják. 
Bali és Jáva szigetén a fiatal leveleket eszik nyersen és főzve, 
Indokínában curryvel fűszerezett hússal töltik meg. A legtöbb 
faj, de kivált az amerikai közönséges korallbab (E. corallodend- 
ron) skarlátvörös magjaiból nyakláncot, karkötőt, rózsafüzért 
csinálnak. Sok faj kérgéből régóta asztmát gyógyító, levélfőze- 
téből izzasztó teát, gyulladáscsillapító orvosságot készítenek. 
Jól faragható fájukból szobrokat, eszközöket, szörfdeszkákat 
készítenek. 


2. Korallnövény vagy szökőkútcserje (Russelia eguisetiformis). 
Mexikóban honos, levéltelen, finom szálas hajtású bokor, 5 cm 
hosszú, skarlátvörös, karcsú virágokkal, amelyeket kolibrik 
látogatnak. A trópusok kedvelt dísznövénye. 

